sasicodes/solvari-1 huggingface dataset:
அங்கே சுமார்  மாற்றுத் திறனாளி சகோதர சகோதரிகள் ஓரிடத்தில் குழுமினார்கள் ஒன்றாக இணைந்து யோகப் பயிற்சி மேற்கொண்டு உலகப்புகழ் பெற்றார்கள்
என் பிரியம்நிறை நாட்டுமக்களே மைகவ் மற்றும் நரேந்திர மோடி செயலியில் பலர் இந்த முறை மனதின் குரலில் ஜூலை மாதம் முதல் தேதி கடைப்பிடிக்கப்படும் மருத்துவர்கள் தினம் பற்றி நான் பேச வேண்டும் என்று கேட்டுக் கொண்டிருக்கிறார்கள் சரியான விஷயம் தான்
சங்கடங்கள் ஏற்படும் வேளையில் தான் மருத்துவர்களைப் பற்றிய நினைவு நமக்கு வருகிறது ஆனால் மருத்துவர்களின் சேவைகள் அர்ப்பணிப்பு உணர்வு சாதனைகள் ஆகியவற்றை நாம் கொண்டாடும் இந்த நாளில் நான் அவர்களுக்கு என் நன்றிகளை உரித்தாக்குகிறேன்
நாம் பெற்ற தாயை தெய்வமாகப் பூஜிப்பவர்கள் ஏனென்றால் தாய் தானே நமக்கெல்லாம் உயிரளித்தவர் அதே வேளையில் மருத்துவர்கள் தான் பலமுறை நமக்கெல்லாம் மறுபிறப்பு அளிப்பவர்கள்
பல நேரங்களில் மருத்துவர்கள் குடும்பத்தின் நண்பரைப் போலத் திகழ்கிறார்கள் நமது வாழ்க்கைமுறையை வழிநடத்துகிறார்கள் அவர்கள் நோய்க்கு சிகிச்சை அளிப்பதுடன் நம்மை குணமடையவும் செய்கிறார்கள்
இன்று மருத்துவர்களிடம் மருத்துவத் திறன் என்னவோ இருக்கிறது என்றாலும் நமது பொதுவான வாழ்க்கை முறை போக்குகள் பற்றியும் அவை நமது உடல் நலத்தின் மீது ஏற்படுத்தும் தாக்கம் பற்றியும் ஆழமான அனுபவம் மிக்கவர்களாகத் திகழ்கிறார்கள்
மருத்துவத் தொழிலில் திறமைசாலிகளாகவும் கடின உழைப்பாளிகளாகவும் இருக்கும் அதே வேளையில் நமது மருத்துவர்கள் சிக்கலான மருத்துவ பிரச்சனைகளைத் தீர்ப்பதிலும் பெயர் பெற்றவர்கள்
மனதின் குரல் வாயிலாக நாட்டு மக்கள் தரப்பிலிருந்து நமது அனைத்து மருத்துவ நண்பர்களுக்கும் ஜூலை முதல் தேதி வரவிருக்கும் மருத்துவர்கள் தினத்திற்கான ஏராளமான நல்வாழ்த்துகளைத் தெரிவித்துக் கொள்கிறேன்
அந்த இடங்களோடு தொடர்புடைய யாராவது ஒரு புனிதரோ மாமனிதரோ பிரபலமானவரோ இருப்பார்கள் அவர்கள் அனைவருமே தங்களுடைய பங்களிப்பை நல்கியிருப்பார்கள் அவர்களுக்கென ஒரு வரலாறும் இருக்கும்
மக்ஹர் கபீர்தாசரின் சமாதி அமைந்திருக்கும் இடம் கபீர்தாசரை மக்கள் சமூக நல்லிணக்கத்திற்காக நினைவில் கொள்கிறார்கள் கபீர்தாசரின் கருத்துகள் தொடர்பான கலந்துரையாடல்கள் ஒவ்வொரு மட்டத்திலும் நடக்கிறது
குஜராத்தின் கபீர்வட் என்ற விருக்ஷம் பற்றி நீங்கள் நன்கறிந்திருப்பீர்கள் என்று நினைக்கிறேன் நான் குஜராத்தில் பணியாற்றிய வேளையில் குஜராத்தின் கபீர்வடில் புனிதர் கபீர்தாசரது பாரம்பரியத்தைச் சேர்ந்தவர்களுக்கான ஒரு பெரிய தேசிய அளவிலான மாநாட்டுக்கு ஏற்பாடு செய்திருந்தேன்
மக்ஹரில் காலமானவர்கள் சொர்க்கம் போக மாட்டார்கள் மாறாக காசியில் காலமானால் அவர்கள் சொர்க்கம் புகுவார்கள் என்று அந்த காலகட்டத்தில் ஒரு நம்பிக்கை நிலவியது
தனது காலத்தில் நிலவிய மூடநம்பிக்கைகளையும் தவறான கருத்துக்களையும் தகர்க்கும் வேலையை அவர் புரிந்தார் ஆகையால் தான் அவர் மக்ஹர் சென்றார் அங்கேயே சமாதி அடைந்தார்
புனிதர் கபீர்தாசர் தனது சாகீக்கள் தோஹாக்கள் என்ற கவிதை வடிவங்கள் வாயிலாக சமூக ஒற்றுமை அமைதி சகோதரத்துவம் ஆகியவை மீது அழுத்தமளித்தார்
அவரது படைப்புக்களில் இந்தக் குறிக்கோளே நமக்குக் காணக் கிடைக்கிறது இன்றைய உலகிலும் இது அதே அளவுக்குக் கருத்தூக்கம் அளிப்பதாக இருக்கிறது
இதோ அவரது தோஹா ஒன்றைக் கேளுங்கள் அதாவது மற்றவர்களின் துன்பங்களைப் புரிந்து கொள்பவரே மெய்யான புனிதர் யார் மற்றவர்களின் துயரங்களைப் புரிந்து கொள்வதில்லையோ அவர்கள் கொடூரமானவர்கள்
அந்தக் காலகட்டத்தில் கொந்தளிப்பும் போராட்டமும் நிறைந்திருந்தன அப்போது அவர் அமைதியையும் நல்லிணக்கத்தையும் செய்தியாக அளித்தார் மக்களின் மனங்களை ஒன்றிணைத்து வேறுபாடுகளைக் களையும் பணியை ஆற்றினார்
மக்களிடத்தில் அவர் விடுத்த வேண்டுகோள் சாதி சமயம் ஆகியவற்றைத் தாண்டி மக்களை அவர்களின் ஞானத்தைக் கொண்டு ஏற்றுக் கொண்டு மதிப்பளிக்க வேண்டும் என்பது தான்
இதில் அவர் கூறுகிறார் இது குருவின் மஹிமை பற்றி உரக்கப் பேசுகிறது இது உலகிற்கே குருவாக விளங்கிய கோடானுகோடி மக்களுக்கு நல்வழி காட்டிய குரு நானக் தேவ் அவர்களைப் பற்றியது அவர் பல நூற்றாண்டுகளாக உத்வேகம் அளித்து வருகிறார்
குருநானக் தேவ் அவர்கள் சமூகத்தில் நிலவிய சாதிரீதியிலான வேற்றுமைகளை வேறருக்க ஒட்டுமொத்த மனித சமுதாயத்தையும் ஒன்றெனக் கருதி அரவணைக்க வேண்டும் என்று புகட்டினார்
குருநானக் தேவ் அவர்கள் ஏழைகளுக்கும் தேவை இருப்பவர்களுக்கும் செய்யப்படும் சேவையே இறைவனுக்கு ஆற்றப்படும் தொண்டாகும் என்று கூறுவார்
சமூக வேற்றுமைகளைக் களைய சமையல்முறையை உருவாக்கினார் இங்கே அனைத்து சாதியினரும் அனைத்துப் பிரிவினரும் அனைத்து சமயங்கள்வழிமுறைகளைச் சேர்ந்தவர்களும் வந்து உணவு உண்ண முடியும்
குருநானக் தேவ் அவர்களின் ஆவது பிறந்த ஆண்டினை சமூகம் முழுவதிலும் உலகெங்கிலும் நாம் எப்படிக் கொண்டாடலாம் இது குறித்த புதியபுதிய எண்ணங்கள் என்ன புதிய ஆலோசனைகள் என்ன புதிய கற்பனைகள் என்ன என்பது குறித்து நீங்கள் சிந்தியுங்கள் தயாரிப்புகளில் ஈடுபடுங்கள் மிகுந்த பெருமிதத்தோடு நாம் அனைவரும் குருநானக் தேவ் அவர்கள் பிறந்த இந்த ஆண்டை உத்வேகம் அளிக்கும் காலமாகக் கொண்டாடுவோம் என்று நான் உங்கள் அனைவரிடத்திலும் வேண்டுகோள் விடுக்கிறேன்
ஆம் ஆண்டு ஜலியான்வாலாபாக் படுகொலை அரங்கேறி  ஆண்டுகள் ஆகவிருக்கின்றது இது மனித சமுதாயத்தை வெட்கத்திலாழ்த்தும் கோர சம்பவமாகும்
அதிகார துஷ்பிரயோகம் வாயிலாக கொடுமையான வகையிலே அனைத்து கட்டுப்பாடுகளையும் மீறி அப்பாவிகள் நிராயுதபாணிகள் ஏதுமறியா பொதுமக்கள் ஆகியோர் குண்டுகளுக்கு இரையான நாள் அது
இதை நாம் எவ்வாறு நினைவில் கொள்வது என்பது குறித்தும் நீங்கள் சிந்திக்கலாம் ஆனால் இந்த துயரம் நமக்களித்த காலத்தால் அழிக்கமுடியாத செய்தியை நாம் என்றும் நினைவில் கொள்ள வேண்டும்
என் மனதில் நிறைந்த நாட்டுமக்களே தில்லியின் ரோஹிணி பகுதியைச் சேர்ந்த ரமண் குமார் அவர்கள் நரேந்திர மோடி செயலியில் வரவிருக்கும் ஜூலை மாதம் ஆம் தேதியன்று டாக்டர்
ஷ்யாமா பிரசாத் முகர்ஜி அவர்கள் பல துறைகளோடு இணைந்தவர் என்றாலும் அவருக்கு மிக நெருங்கிய துறைகள் என்றால் அது கல்வி நிர்வாகம் மற்றும் நாடாளுமன்ற விவகாரங்கள் ஆகும்
ஷ்யாமா பிரசாத் முகர்ஜி அவர்கள் விடுத்த அழைப்பின் பேரில் குருதேவ் ரவீந்திரநாத் தாகூர் அவர்கள் கொல்கத்தா பல்கலைக்கழகத்தின் பட்டமளிப்பு விழாவில் வங்காள மொழியில் உரையாற்றினார் என்பதும்கூட வெகுசிலருக்கே தெரிந்திருக்கும்
ஆங்கிலேயர்கள் ஆட்சிக்காலத்தில் கொல்கத்தா பல்கலைக்கழகத்தில் பட்டமளிப்பு விழாவில் வங்காள மொழியில் உரையாற்றியது இதுவே முதன்முறை என்பது குறிப்பிடத்தக்கது
ஷ்யாமா பிரசாத் முகர்ஜி அவர்கள் பாரத நாட்டின் முதல் தொழில்துறை அமைச்சராக இருந்தார் இன்னும் சொல்லப் போனால் அவர் பாரதத்தின் தொழில் வளர்ச்சிக்கான அடிக்கல் நாட்டினார் பலமான அடித்தளம் அமைத்துக் கொடுத்தார் என்றால் அது மிகையல்ல
ஆம் ஆண்டு வெளிவந்த சுதந்திர பாரதத்தின் முதல் தொழில்துறைக் கொள்கையில் அவரது கருத்துகள் தொலைநோக்கு ஆகியவற்றின் அழிக்கமுடியாத முத்திரை வெளிப்பட்டது
முகர்ஜி அவர்களின் கனவு பாரதத்தை ஒவ்வொரு துறையிலும் தொழில்சார் சுயசார்புடையதாக ஆக்க வேண்டும் தன்னிறைவு உடையதாக மாற்ற வேண்டும் என்பது தான்
பாரதம் பெரிய தொழில்களை மேம்படுத்தும் அதே வேளையில் நடுத்தர மற்றும் சிறுகுறு தொழில்கள் கைத்தொழில்கள் நெசவு மற்றும் குடிசைத் தொழில்கள் ஆகியவை மீதும் தனது முழு கவனத்தைச் செலுத்த வேண்டும் என்று அவர் விரும்பினார்
சிறு குறு தொழில்களின் முழுமையான மேம்பாட்டிற்காக நிதி மற்றும் அமைப்புரீதியிலான தளம் கிடைக்க வேண்டும் என்பதற்காக  முதல்  வரையிலான காலகட்டத்தில் அவர் அனைத்திந்திய கைவினைஞர்கள் வாரியம் அனைத்திந்திய கைத்தறி வாரியம் கதராடைகள் மற்றும் கிராமப்புறத் தொழில்கள் வாரியம் ஆகியவற்றை நிர்மாணித்தார்
சித்தரஞ்ஜன் ரயில் எஞ்ஜின் தொழிற்சாலை இந்துஸ்தான் விமானங்கள் தொழிற்சாலை சிந்த்ரியில் உரத்தயாரிப்பு ஆலை தாமோதர் பள்ளத்தாக்கு நிறுவனம் ஆகிய இந்த நான்கு பெரும் திட்டங்களும் பிற ஆற்றுப் பள்ளத்தாக்குத் திட்டங்களின் நிர்மாணமும் டாக்டர்
அவரது புரிதல் புத்திகூர்மை ஆக்கப்பூர்வமான செயல்பாடு ஆகியவற்றின் விளைவாகவே வங்காளத்தின் ஒரு பெரிய பகுதி காப்பாற்றப்பட்டு பாரதத்தின் பகுதியானது
ஷ்யாமா பிரசாத் முகர்ஜி அவர்களின் ஒற்றுமைச் செய்தியை என்றும் நினைவில் கொண்டு நல்லிணக்கம் மற்றும் சகோதரத்துவம் என்ற உணர்வை மனதில் தாங்கி பாரதத்தை முன்னேற்றப் பாதையில் கொண்டு செல்வதில் முழுமுனைப்போடு ஈடுபடுவோம்
எனதருமை நாட்டுமக்களே கடந்த சில வாரங்களில் காணொளி மூலம் அரசின் பல்வேறு நலத்திட்டங்களால் பயனடைந்தவர்களுடன் உரையாடும் வாய்ப்பு எனக்குக் கிட்டியது
கோப்புகளுக்கு அப்பால் சென்று வாழ்க்கையில் ஏற்படும் மாற்றம் குறித்து நேரடியாக அவர்களிடமிருந்து தெரிந்து கொள்ளும் சந்தர்ப்பம் வாய்த்தது
என்னைப் பொறுத்தவரையில் இதை ஏதோ ஒரு அரசு நிகழ்ச்சியாக நான் பார்க்கவில்லை இதை ஒருவகையில் நான் ஒரு கற்றல் அனுபவமாகவே காண்கிறேன்
இதன் மூலமாக மக்கள் முகங்களில் நான் கண்ட மகிழ்ச்சி இதைவிட சந்தோஷம் அளிக்கும் கணம் வாழ்க்கையில் என்ன இருக்க முடியும் சொல்லுங்கள் ஒரு சாதாரண மனிதன் பற்றித் தெரிந்து கொண்டிருக்கும் வேளையில் அவனது எளிய சொற்கள் அவனது அனுபவ மொழி அவனைப் பற்றிய நிகழ்வு மனதைத் தென்றல் போல வருடிக் கொடுத்தது
வெகு தொலைவிலிருக்கும் கிராமங்களைச் சேர்ந்த பெண்கள் பொதுச்சேவை மையம் வாயிலாக கிராமங்களில் இருக்கும் மூத்த குடிமக்களின் ஓய்வூதியம் முதல் பாஸ்போர்ட் வரையிலான சேவைகளை அளித்துக் கொண்டிருக்கிறார்கள்
சத்தீஸ்கரில் ஒரு சகோதரி சீத்தாப்பழத்தை சேகரித்து அதைக் கொண்டு ஐஸ்க்ரீம் தயாரித்து விற்பனை செய்து கொண்டிருக்கிறார்
ஜார்க்கண்டைச் சேர்ந்த அஞ்ஜன் பிரகாஷைப் போலவே நாட்டின் லட்சக்கணக்கான இளைஞர்கள் மக்கள் மருந்தகங்களை நடத்துவதோடுகூட அக்கம்பக்கத்தில் இருக்கும் கிராமங்களுக்குச் சென்று விலைமலிவான மருந்துகளை கிடைக்கச் செய்தும் வருகிறார்கள்
அதேபோல மேற்கு வங்கத்தில் ஒரு இளைஞர்  ஆண்டுகள் முன்பாக வேலை தேடிக் கொண்டிருந்தார் ஆனால் இப்போதோ வெற்றிகரமாகத் தொழில் செய்து வருகிறார்  பேர்களுக்கு வேலைவாய்ப்பையும் அமைத்துக் கொடுத்திருக்கிறார்
தமிழ்நாடு பஞ்சாப் கோவா பகுதிகளின் பள்ளிக்குழந்தைகள் தங்கள் சிறுவயதிலேயே பள்ளியில் டிங்கரிங் லேபில் கழிவுப்பொருள் மேலாண்மை போன்ற முக்கியமான விஷயங்கள் மீது பணியாற்றிக் கொண்டிருக்கிறார்கள்
இப்படி எத்தனை எத்தனை கதைகள் இருந்தன வெற்றிக் கதை இல்லாத பகுதி ஏதும் இல்லை என்ற அளவுக்கு ஏகப்பட்டவை நம் நாட்டில் இருக்கின்றன
இந்த நிகழ்ச்சி முழுவதிலும் அரசின் வெற்றி என்பதை விட அதிகமாக எளிய மக்களின் வெற்றி பற்றிய விஷயங்கள் நாட்டின் சக்தி புதிய பாரதத்தின் கனவுகளின் ஆற்றல் புதிய பாரதத்தின் மனவுறுதியின் வல்லமை இவற்றையே நான் கேட்டும் கண்டும் உணர்ந்தேன் உயிர்த்தேன்
மாறாக சமூகத்தில் இப்படியும் சிலர் இருக்கிறார்கள் ஏமாற்றம் பற்றிப் பேசாதவரையில் இயலாமை பற்றிப் புலம்பாதவரையில் நம்பிக்கையின்மையைத் தூண்டாதவரையில் ஒற்றுமை பற்றி அல்லாது வேற்றுமைப் பாதையைத் தேடாதவரையில் அவர்களுக்கு அமைதி என்பதே இல்லாமல் போய் விடுகிறது
இந்தமாதிரியானதொரு சூழலில் எளிய மனிதர்கள் புதிய எதிர்பார்ப்பு புதிய உற்சாகம் ஆகியவற்றுடன் தங்கள் வாழ்க்கையில் நடந்த சம்பவங்கள் பற்றிப் பேசும் போது இது அரசுக்கு ஏற்பட்ட புகழாக கிடைத்த வெற்றியாக நான் கருதவில்லை
வெகு தொலைவிலிருக்கும் ஒரு சிறிய கிராமத்தைச் சேர்ந்த ஒரு சின்னப் பெண்ணின் கதை  கோடி நாட்டுமக்களுக்கு உத்வேகமாக மாறி விடுகிறது
தொழில்நுட்பத்தின் துணைக் கொண்டு வீடியோ பாலம் மூலமாக பயனாளிகளுடன் கழித்த கணங்கள் மிகவும் சுகமானவை அதிக ஊக்கம் அளிப்பவை மேலும் அதிகப் பணிகள் ஆற்ற வேண்டும் என்ற உத்வேகம் அளிப்பவை
மிகவும் ஏழ்மை நிலையில் இருப்போரால் நல்லவிதமாக வாழ முடிகிறது எனும் போது பிறக்கும் ஆனந்தம் ஒரு புதிய உற்சாகம் மேலும் ஒரு புதிய கருத்தூக்கத்தை அளிக்கிறது
லட்சம் பேர் இந்த வீடியோ பாலம் நிகழ்ச்சி வாயிலாக இணைந்தார்கள் எனக்குப் புதியதொரு சக்தியை அளிக்கும் பணியை நீங்கள் ஆற்றியிருக்கிறீர்கள்
என் இனிய நாட்டுமக்களே நாம் நம்மைச் சுற்றிலும் பார்த்தோமேயானால் எங்கேயாவது ஏதாவது ஒரு நல்ல விஷயம் கண்டிப்பாக நம் கண்களில் படும் என்பது நான் எப்போதுமே கண்டுதெளிந்த உண்மை
இதில் ஒருபுறத்தில் தொழில்வல்லுனர்களும் பொறியாளர்களும் இருக்கிறார்கள் என்றால் மற்றொருபுறத்தில் நிலங்களில் வேலை செய்யும் விவசாயத்தோடு தொடர்புடைய விவசாய சகோதர சகோதரிகளும் இருக்கிறார்கள்
ஆனால் பெங்களூரூவில் கார்ப்பரேட்டில் பணியாற்றும் வல்லுனர்களும் தகவல்தொழில்நுட்ப பொறியாளர்களும் ஒன்றுகூடி சஹஜ சம்ருத்தா என்ற அறக்கட்டளையை உருவாக்கினார்கள் விவசாயிகளின் வருமானம் இரட்டிப்பாக வேண்டும் என்ற நோக்கத்தில் இந்த அறக்கட்டளையை செயல்படுத்தினார்கள்
விவசாயிகள் இதில் தங்களை இணைத்துக் கொண்டார்கள் திட்டங்களைத் தீட்டினார்கள் விவசாயிகளின் வருமானத்தைப் பெருக்க வெற்றிகரமான முயற்சிகளை மேற்கொண்டார்கள்
விவசாயத்தின் புதிய உத்திகளை கற்றுக் கொடுப்பதோடு இயற்கை வேளாண்மையை எப்படிச் செய்ய வேண்டும் வயல்களில் ஒரு பயிருடன் சேர்த்து வேறு என்னென்ன பயிர்களை பயிர் செய்யலாம் என்பவை தொடர்பாக இந்த அறக்கட்டளை வாயிலாக வல்லுனர்களும் பொறியாளர்களும் விவசாயிகளுக்கு பயிற்சி அளித்தார்கள்
இன்று இவர்கள் காய்கறிகளை மட்டும் சாகுபடி செய்யவில்லை தங்கள் காய்கறிகளை சந்தைப்படுத்தலையும் இந்த அறக்கட்டளை மூலமாகச் செய்து நல்ல விலைக்கு விற்றும் வருகிறார்கள்
ஒருபுறம் விளைச்சல் முதல் சந்தைப்படுத்தல் வரை ஒரு முழுமையான சங்கிலித்தொடரில் விவசாயிகள் முதன்மை பங்குதாரர்களாக இருக்கிறார்கள் மறுபுறத்தில் இலாபத்தில் விவசாயிகளின் பங்கும் அவர்கள் உரிமையும் உறுதி செய்யப்படும் முயற்சி மேற்கொள்ளப்படுகிறது
எனக்கு இன்னொரு வகையில் என்ன சந்தோஷம் என்றால் தொழில் வல்லுனர்கள் பொறியாளர்கள் தொழில்நுட்பவியலாரின் உலகத்தோடு தொடர்புடைய இந்த இளைஞர்கள் தங்கள் வட்டத்தை விட்டு வெளியேறி விவசாயிகளோடு இணைந்து கிராமங்களோடு தங்களை இணைத்துக் கொண்டு வயல்வெளிகள் பயிர்களோடு ஒன்றாகக் கலந்து பணியாற்றும் பாதையை தங்களுடையதாக்கிக் கொண்டது தான்
நாட்டின் பிற இளைஞர்களும்கூட கண்டிப்பாக இவர்களது இணையதளம் சென்று இவர்களுடைய பணிகளை உன்னிப்பாக கவனிப்பார்கள் அவர்களுமேகூட தங்கள் பகுதிகளில் சமுதாயத்தின் பல்வேறு துறைகளில் எப்படி செயலாற்ற முடியும் என்பது தொடர்பான உத்வேகம் அடைவார்கள்
தொடர்ச்சியாக பலகோடி மக்கள் நல்லது எதையாவது செய்து கொண்டுதான் இருக்கிறார்கள் அவர்கள் அனைவருக்கும் என்னுடைய பலப்பல நல்வாழ்த்துக்கள்
ஒரே வரிச்சீர்திருத்த முறையை அமல் செய்தமைக்கு யாருக்காவது பாராட்டுத் தெரிவிக்க வேண்டும் என்றால் நான் உள்ளபடியே மாநிலங்களுக்குத் தான் அந்தப் பாராட்டுக்களைத் உரித்தாக்க விரும்புகிறேன்
என்பது கூட்டுறவுக் கூட்டாட்சிக்கான மிகச்சிறந்த எடுத்துக்காட்டு இதில் அனைத்து மாநிலங்களும் இணைந்து நாட்டுநலனுக்காக முடிவெடுத்தார்கள்
இதுவரை  கூட்டங்கள் நடைபெற்றிருக்கின்றன பலவகைப்பட்ட அரசியல் எண்ணப்பாடுகள் கொண்டவர்கள் இதில் அமர்கிறார்கள் பல்வேறு மாநிலங்களைச் சேர்ந்தவர்கள் கலந்து கொள்கிறார்கள் வேறுபட்ட முன்னுரிமைகள் கொண்ட மாநிலங்கள் பங்கெடுக்கின்றன ஆனால் இவற்றையெல்லாம் தாண்டி ஜிஎஸ்டி
குழு இதுவரை மேற்கொண்ட முடிவுகள் அனைத்தும் அனைவரின் சம்மதத்தின் பேரிலேயே நடந்திருக்கிறது என்பதை என்னால் பெருமிதத்தோடு கூற முடியும்
அமல் செய்யப்படுவதற்கு முன்பாக நாட்டில் தனித்தனி வகையான  வரிகள் இருந்தன ஆனால் இந்த முறையை மாற்றி இப்போது ஒரேஒரு வரி மட்டுமே விதிக்கப்படுகிறது
முன்பெல்லாம் வரி விஷயங்களில் இன்ஸ்பெக்டர் ராஜ் என்ற தண்டல்காரன் ராஜ்ஜியமாக இருக்கிறது என்ற குற்றச்சாட்டுகள் நிலவின
வந்ததால் சோதனைச் சாவடிகள் முடிவுக்கு வந்திருக்கின்றன சரக்குப் போக்குவரத்து விரைவாக நடக்கிறது இவற்றால் நேரம் மிச்சப்படுவதோடு சரக்கு சேவைத் துறையிலும் கணிசமான இலாபம் கிட்டி வருகிறது
இந்தியாவில் இத்தனை பெரிய வரிச்சீர்திருத்தம் வெற்றி பெற்றதற்கான காரணம் நாட்டு மக்கள் இதை ஏற்றுக் கொண்டார்கள் மக்கள் சக்தி வாயிலாகவே ஜிஎஸ்டியின் வெற்றி உறுதி செய்யப்பட்டிருக்கிறது என்பது தான்
பொதுவாக இத்தனை பெரிய சீர்திருத்தம் இத்தனை பெரிய தேசம் இத்தனை பெரிய மக்கட்தொகை எனும் போது இதை முழுமையாக நிலைநிறுத்த  முதல்  ஆண்டுகள் காலம் பிடிக்கலாம் என்று கருதப்பட்டது ஆனால் நாட்டில் நாணயமானவர்களின் உற்சாகம் நாணயமானவர்கள் அளித்த அளப்பரிய ஊக்கம் மக்கள்சக்தியின் பங்கெடுப்பு ஆகியவற்றின் பயனாகவே ஒரே ஆண்டுக்குள்ளாகவே மிகப்பெரிய அளவில் புதிய வரியமைப்பு தனது இடத்தை உறுதி செய்து கொண்டிருக்கிறது
எனக்குப் பிரியமான நாட்டுமக்களே மீண்டும் ஒருமுறை மனதின் குரலை நிறைவு செய்யும் வேளையில் அடுத்த மனதின் குரலுக்காகக் காத்திருக்கிறேன் உங்களுடன் உரையாட உங்கள் மனங்களோடு உறவாட உங்களுக்கு அளப்பரிய நல்வாழ்த்துகள்
இந்திய கப்பற்படையின்  பெண் கமாண்டர்கள் கொண்ட ஒரு குழு பல மாதங்களாக கடல்பயணம் மேற்கொண்டது உங்கள் அனைவருக்கும் நினைவிருக்கும் என்று நினைக்கிறேன்
தாரியிணியில் கடலில் பயணித்து உலகப்பயணம் மேற்கொண்டு இம்மாதம் ஆம் தேதியன்று தான் நாடு திரும்பியிருக்கிறார்கள் நாடுமுழுவதும் அவர்களைக் கோலாகலமாக வரவேற்றிருக்கிறது
நான் மீண்டும் ஒருமுறை இவர்கள் நிகழ்த்தியிருக்கும் சாகசம் கடற்படையின் பெருமை நாட்டின் மகத்துவம் ஆகியவற்றை மேலோங்கச் செய்யும் வகையிலான இவர்களின் சிறப்பான செயல்பாடு குறிப்பாக பாரதத்தின் பெண்கள் உலகில் யாருக்கும் சளைத்தவர்கள் அல்ல என்பதை நிரூபித்தமைக்கு மீண்டும் ஒருமுறை அவர்களுக்கு என் பாராட்டுதல்களைத் தெரிவித்துக் கொள்கிறேன்
நாம் மனித சமுதாயத்தின் வளர்ச்சிப் பயணத்தைப் பார்த்தோமேயானால் ஏதோ ஒரு சாகசத்தின் மையத்திலிருந்து தான் வளர்ச்சி பிறப்பெடுத்திருக்கிறது
ஏதாவது ஒன்றை சாதித்துக் காட்ட வேண்டும் வாடிக்கையான செயல்பாடுகளிலிருந்து சற்று விலகி சாதிக்கும் எண்ணம் அசாதாரணமான ஒன்றை செய்துகாட்டும் நோக்கம் என்னாலும் சாதிக்க முடியும் என்ற இந்த உணர்வு சற்று குறைவாக காணப்படலாம் ஆனால் பல யுகங்களாக பலகோடி மக்களுக்கு இது தான் உத்வேகம் அளித்து வந்திருக்கிறது
எவரஸ்ட் சிகரத்தில் ஏறுபவர்கள் பற்றிய பல புதிய புதிய விஷயங்களை கடந்த நாட்களில் நாம் கேள்விப்பட்டு வருகிறோம் பல நூற்றாண்டுகளாகவே எவரஸ்ட் சிகரம் மனித சமுதாயத்துக்கு ஒரு சவாலாகவே விளங்கி வந்திருக்கிறது தீரம்நிறைந்தவர்கள் இந்த சவாலை எதிர்கொண்டும் வந்திருக்கிறார்கள்
மே மாதம் ஆம் தேதி மகாராஷ்டிரத்தின் சந்திரப்பூரில் இருக்கும் ஒரு ஆசிரமப் பள்ளியைச் சேர்ந்த  பழங்குடியின மாணவர்களான மனீஷா துருவே பிரமேஷ் ஆலே உமாகாந்த் மட்வி கவிதாஸ் காத்மோடே விகாஸ் சோயாம் ஆகியோர் அடங்கிய ஒரு குழு உலகின் மிக உயர்ந்த சிகரத்தின் மீது ஏறியிருக்கிறார்கள்
ஷவுர்யா இயக்கத்தின் பயிற்சித் திட்டத்தின்படி இந்த இளைஞர்கள் தேர்ந்தெடுக்கப்பட்டார்கள் பெயருக்கேற்ற வகையில் எவரஸ்ட் சிகரத்தில் இவர்கள் தேசத்தின் பெருமையை நிலைநாட்டினார்கள்
சந்திரப்பூர் பள்ளியைச் சேர்ந்தவர்களுக்கும் எனது இந்த இளம் நண்பர்களுக்கும் இதயம்கனிந்த பாராட்டுதல்களைத் தெரிவித்துக் கொள்கிறேன்
உள்ளபடியே பாரதத்தைச் சேர்ந்த  வயதுப் பெண்ணான ஷிவாங்கி பாடக் நேபாளத்திலிருந்து எவரஸ்ட் சிகரத்தை எட்டிய மிகக் குறைந்த வயதுகொண்ட பாரதப் பெண்
எவரஸ்ட் சிகரத்தின் மீது ஏறுபவர்களில் சிலர் தங்களிடம் திறனும் இருக்கிறது உணர்திறனும் இருக்கிறது என்பதைக் காட்டியிருக்கிறார்கள்
கடந்த நாட்களில் ஸ்வச்ச கங்கா அபியான் தூய்மையான கங்கை இயக்கத்தின்படி எல்லையோரக் காவல்படையினரின் குழு ஒன்று எவரஸ்ட் சிகரத்தின் மீது ஏறியது ஆனால் அவர்கள் கீழே இறங்கி வரும்போது ஏகப்பட்ட குப்பைக்கூளங்களையும் கையோடு கொண்டு வந்தார்கள்
இது பாராட்டுதலுக்குரிய விஷயம் தான் அதே வேளையில் தூய்மையின் பொருட்டு சுற்றுச்சூழலின் பொருட்டு அவர்களுக்கு இருக்கும் முனைப்பை இந்தச்செயல் வெளிச்சம் போட்டுக் காட்டுகிறது
நான் இந்த சாகசம் நிறைந்த அனைத்து வீரர்களுக்கும் குறிப்பாக பெண்மணிகளுக்கு என் இதயம்நிறைந்த பாராட்டுகளைத் தெரிவித்துக் கொள்கிறேன்
என் மனம்நிறைந்த நாட்டுமக்களே குறிப்பாக எனதருமை இளைய சமுதாய நண்பர்களே இரண்டு மாதங்கள் முன்பாக நான் ஃபிட் இந்தியா பற்றிப் பேசியிருந்த போது அதற்கு இந்த அளவுக்கு பதிலிறுப்புகள் வரும் என்று நான் எண்ணிக்கூடப் பார்க்கவில்லை
நான் ஃபிட் இந்தியா பற்றிப் பேசும் வேளையில் நாம் எந்த அளவுக்கு விளையாட்டுகளில் ஈடுபடுகிறோமோ அந்த அளவுக்கு தேசமும் விளையாட்டுகளில் ஈடுபடும் என்பதை ஒப்புக் கொள்கிறேன்
சமூக ஊடகங்களில் மக்கள் ஃபிட்னஸ் சேலஞ்ஜ் அதாவது உடலுறுதி சவால் தொடர்பான காணொளிகளைப் பகிர்ந்து வருகிறார்கள் ஒருவரை ஒருவர் டேக் செய்து சவால் விட்டுக் கொள்கிறார்கள்
அவர்கள் திரைப்படத் துறையினராகட்டும் விளையாட்டுத் துறையைச் சேர்ந்தவர்கள் ஆகட்டும் தேசத்தின் சாமான்ய மக்களாகட்டும் இராணுவ வீரர்களாகட்டும் பள்ளி ஆசிரியர்கள் ஆகட்டும் நாலாபுறத்திலும் நாம் உடலுறுதியோடு இருந்தால் இந்தியாவும் உறுதியோடு இருக்கும் என்பது எங்கும் எதிரொலிக்கிறது
பாரத கிரிக்கெட் அணியின் கேப்டன் விராட் கோஹ்லி அவர்கள் எனக்கு சவால் விடுத்திருப்பது எனக்கு மகிழச்சியை அளிக்கிறது நானும் அவரது சவாலை ஏற்றுக் கொண்டிருக்கிறேன்
இதுபோல சவால் விடுத்துக் கொள்வது நம்மை நாமே உடலுறுதியோடு வைத்துக் கொள்ள உதவுவதோடு மற்றவர்களையும் உடலுறுதியை ஏற்படுத்துக் கொள்ள ஊக்கப்படுத்துகிறது என்று நான் கருதுகிறேன்
எனக்குப் பிரியமான நாட்டுமக்களே மனதின் குரலில் பலமுறை விளையாட்டுகள் தொடர்பாக விளையாட்டு வீரர்கள் தொடர்பாக ஏதாவது ஒன்றை நான் பகிர்ந்து வருவதை நீங்கள் கேட்டிருப்பீர்கள் கடந்தமுறை காமன்வெல்த் போட்டிகளில் நமது வீரர்கள் தங்கள் மனதின் குரல்களை இந்த நிகழ்ச்சியின் வாயிலாக நம்மிடத்தில் தெரிவித்தார்கள் வணக்கம் சார் நான் நொய்டாவிலிருந்து சவி யாதவ் பேசுகிறேன் நான் உங்கள் மனதின் குரல் நிகழ்ச்சியைத் தவறாமல் கேட்டுவரும் ஒரு நேயர்
இப்போது கோடைக்கால விடுமுறை தொடங்கி விட்டது ஒரு தாய் என்ற முறையில் குழந்தைகள் அதிக நேரத்தை இணைய விளையாட்டுகள் விளையாடுவதில் கழிக்கிறார்கள் என்பதை நான் பார்த்து வருகிறேன்
எங்கள் சிறிய வயதுக்காலத்தில் நாங்கள் பெரும்பாலும் திறந்தவெளியில் விளையாடக்கூடிய பாரம்பரிய விளையாட்டுகளை விளையாடினோம் எடுத்துக்காட்டாக  ஸ்டோன்ஸ்  இதில்  கற்களை ஒன்றன்மீது ஒன்றாக வைத்து அதை பந்தால் அடித்து வீழ்த்துவோம்
தயவுசெய்து நீங்கள் இன்றைய தலைமுறையினருக்கு பாரம்பரிய விளையாட்டுகளைப் பற்றிக் கூறுங்களேன் இதன் வாயிலாக இவற்றின் மீது அவர்களுக்கு ஆர்வம் ஏற்படும் என்று நம்புகிறேன் நன்றி
தெருக்களில் விளையாடப்பட்ட விளையாட்டுகள் ஒவ்வொரு குழந்தையின் வாழ்க்கையின் அங்கமாக விளங்கின இவை இன்று அருகிக் கொண்டே வருகின்றன என்பது உண்மை தான்
பட்டப்பகல் வேளையில் இரவில் உணவு உண்ட பிறகு எந்த ஒரு கவலையோ எதைப் பற்றிய சிந்தையோ கொள்ளாமல் மணிக்கணக்காக பிள்ளைகள் விளையாடுவார்கள் இவற்றில் சில விளையாட்டுகளில் ஒட்டுமொத்த குடும்பமுமே பங்கெடுத்து விளையாடக்கூடியவையாக இருந்தன
கிட்டிப் புள் பம்பரம் கோலி ஐஸ்பாய் திருடன் போலீஸ் கண்ணாமூச்சி கோகோ என பல விளையாட்டுகள் காஷ்மீரிலிருந்து கன்னியாகுமரி வரை கட்ச்சிலிருந்து காமரூபம் வரை இந்த விளையாட்டுகள் சிறுவயதின் இணைபிரியா அங்கமாக விளங்கின
எடுத்துக்காட்டாக  ஸ்டான்ஸ்  என்று ஒருபகுதியில் அழைக்கப்படும் இந்த விளையாட்டு லஹவுரி பிட்டூ சாதோலியா டிகோரி சதோதியா என பல பெயர்களால் அழைக்கப்படுகிறது
இதையே கேரளத்தில் பகீடாகாளீ என்றும் மகாராஷ்ட்ரத்தில் சம்ப்பல் என்றும் தமிழ்நாட்டில் தாயம் என்றும் ராஜஸ்தானத்தில் சங்காபோ என்றும் பலபலப் பெயர்களால் அழைப்பார்கள்
ஒவ்வொரு மாநில மொழியிலும் எனக்குப் பேசத் தெரியாது என்றாலும் விளையாடிய பிறகு தான் தெரிய வந்தது அட இதை நாமும் விளையாடியிருக்கிறோமே என்று உணர முடிந்தது
ஆந்திரத்தில் இதைக் கோட்டிபில்லா அல்லது கர்ராபில்லா என்றும் ஒடிஷாவில் இதை குலீபாடீ என்றும் மகாராஷ்டிரத்தில் இதை வித்திடாலூ என்றும் அழைக்கிறார்கள்
அனைவரும் காற்றாடி விடும் போது அனைவரும் விளையாடும் போது நம்மிடம் இருக்கும் தனிச்சிறப்புவாய்ந்த குணங்களை நாம் தங்குதடையில்லாமல் வெளிப்படுத்த முடிகிறது
பல குழந்தைகள் கூச்ச சுபாவமுள்ளவர்களாக இருப்பதை நீங்கள் பார்க்கலாம் ஆனால் விளையாடும் வேளையில் மிகுந்த சுறுசுறுப்புடையவர்களாக மாறி விடுவார்கள்
சுயமாகத் தங்களை வெளிப்படுத்திக் கொள்கிறார்கள் மிக ஆழமானவர்களாகத் தோற்றமளிக்கிறார்கள் அவர்களுக்குள்ளே ஒளிந்திருக்கும் குழந்தைத்தனம் வெளிப்படுகிறது
உடல்திறன்களை வளர்க்கும் அதே வேளையில் நமது தர்க்கரீதியான சிந்தனை மன ஒருமைப்பாடு விழிப்போடு இருத்தல் உற்சாகம் ஆகியவற்றையும் பெருக்கும்வகையில் பாரம்பரியமான விளையாட்டுகள் வடிவமைக்கப்பட்டிருக்கின்றன
இலக்கை நிர்ணயம் செய்து கொள்வது மனோதிடத்தை எவ்வாறு அடைவது குழு உணர்வை எப்படி உருவாக்குவது எப்படி பரஸ்பர உதவும் தன்மையை ஏற்படுத்துவது போன்றன
வணிக மேலாண்மையோடு தொடர்புடைய பயிற்சி நிகழ்ச்சிகளில் ஒட்டுமொத்த ஆளுமை மேம்பாட்டுக்கும் பரஸ்பர திறன்களின் மேம்பாட்டுக்கும் இப்போதெல்லாம் நமது பாரம்பரிய விளையாட்டுகளைப் பயன்படுத்தி வருவதை என்னால் பார்க்க முடிகிறது
முழுமையான மேம்பாட்டுக்கு நமது பாரம்பரிய விளையாட்டுகள் உதவிகரமாக இருக்கின்றன மேலும் இந்தவகையான விளையாட்டுகளை விளையாட வயது ஒரு தடையல்ல
சில வேளைகளில் நமது விளையாட்டுகள் வழக்கொழிந்து விடுமோ என்ற கவலையும் ஆட்கொள்கிறது இதனால் நாம் விளையாட்டுகளை மட்டும் இழக்க மாட்டோம் நமது குழந்தைப் பருவத்தையும் சேர்த்தே தொலைக்க நேர்ந்து விடும்
பிறகு நாம் இந்தக் கவிதையைத் தான் கேட்டுக் கொண்டிருக்கும் படி ஆகும் நாம் இந்தப் பாடலைக் கேட்டுக் கொண்டு மட்டுமே இருக்கும் நிலை ஏற்படலாம் ஆகையால் நமது பாரம்பரியமான விளையாட்டுகளை நாம் எந்தக்காலத்திலும் இழக்கக்கூடாது இன்று பள்ளிகளில் குடியிருப்புப் பகுதிகளில் இளையோர் வட்டங்களில் எல்லாம் இவற்றுக்கு ஊக்கம் கொடுப்பது மிகத் தேவையானதாக இருக்கிறது
இந்த விளையாட்டுகள் பற்றிய காணொளிகளை உருவாக்கலாம் இவற்றில் விளையாட்டுகளின் விதிகள் விளையாடும் முறைகள் போன்றவற்றை வெளிப்படுத்தலாம்
அனிமேஷன் படங்களை உருவாக்கலாம் தெருக்களிலும் சந்துகளிலும் விளையாடப்படும் நமது புதியதலைமுறையினருக்கு விநோதமாகத் தோன்றும் இந்த விளையாட்டுகளை அவர்களும் பார்ப்பார்கள் விளையாடுவார்கள் வளர்ச்சியடைவார்கள்
என் உளம்நிறைந்த நாட்டுமக்களே வருகின்ற ஜூன் ஆம் தேதி பாரதம் அதிகாரப்பூர்வமாக உலக சுற்றுச்சூழல் தினக் கொண்டாட்டங்களுக்கு ஏற்பாடு செய்திருக்கிறது
இது பாரதத்திற்கு ஒரு மகத்துவம்வாய்ந்த சாதனை பருவநிலைமாற்றத்தைக் குறைக்கும் திசையில் வளர்ந்துவரும் பாரதத்தின் பங்களிப்பிற்கு உலகில் அங்கீகாரம் கிடைத்துவருகிறது என்பதற்கு இதுவே சான்று
உங்கள் அனைவரிடமும் நான் விடுக்கும் விண்ணப்பம் என்னவென்றால் இந்தக் கருப்பொருளையொட்டி இதன் மகத்துவத்தைப் புரிந்து கொண்டு நாமனைவரும் பாலித்தீன் குறைந்த தரமுள்ள பிளாஸ்டிக் ஆகியவற்றைப் பயன்படுத்துவதைத் தவிர்க்கும் முடிவை மேற்கொள்வோம் பிளாஸ்டிக் மாசு இயற்கை மீதும் வன உயிரினங்கள் மீதும் நமது உடல் நலத்தின் மீதும் ஏற்படுத்தும் எதிர்மறை தாக்கத்தைக் குறைக்கும் முயற்சிகளில் ஈடுபடுவோம்
உலக சுற்றுச்சூழல் தினத்தின் இணையதளமான இல் நுழையுங்கள் அதிலே ஏராளமான ஆலோசனைகள் மிக சுவாரசியமான வகையில் கொடுக்கப்பட்டிருக்கின்றன காணுங்கள் தெரிந்து கொள்ளுங்கள் அவற்றை உங்கள் தினசரி வாழ்க்கையில் ஏற்றுநடக்க முயலுங்கள்
கடும் வெப்பம் நிலவும் போது வெள்ளம் ஏற்படும் போது மழை நிற்காமல் பெய்யும் போது தாங்கமுடியாத குளிர் அடிக்கும் போது அனைவரும் வல்லுநர்களாக மாறி விடுகிறார்கள் உலக வெப்பமயமாதல் சூழல்மாற்றம் போன்றவை பற்றியெல்லாம் பேசுவார்கள் ஆனால் பேசுவதால் ஆகப்போவது ஏதாவது உண்டா
இயற்கையைப் புரிந்துணர்வோடு அணுக வேண்டும் இயற்கையைப் பாதுகாக்க வேண்டும் என்பது நமது இயல்பாக மாற வேண்டும் நமது பழக்கவழக்கங்களில் ஊறிப்போக வேண்டும்
கடந்த சில வாரங்களாகவே தேசத்தின் பல பகுதிகளில் புழுதிப்புயலும் தீவிரமான காற்று வீசியதையும் கூடவே கடும்மழை பெய்ததையும் நாம் பார்த்தோம் இது இயல்பான பருவநிகழ்வல்ல
இவையனைத்துமே முக்கியமாக வானிலைப் போக்கின் மாற்றத்தின் விளைவுதான் நமது கலாச்சாரம் நமது பாரம்பரியம் ஆகியன இயற்கையோடு நம்மைப் போரிடக் கற்றுக் கொடுக்கவில்லை
சர்வதேச சூரியசக்திக் கூட்டமைப்பு வாயிலாக உலகம் முழுவதையும் ஒன்றிணைக்கிறோம் என்றால் இதன் அடிநாதமாக விளங்குவது காந்தியடிகள் கண்ட கனவை மெய்ப்பிக்க வேண்டும் என்ற உணர்வு தான்
இந்த சுற்றுச்சூழல் தினத்தன்று நாமனைவரும் எப்படி நமது பூமியை தூய்மையாகவும் பசுமையானதாகவும் வைத்திருக்க முடியும் எந்த வகையில் இந்த திசையில் நாம் முன்னேற முடியும் நூதனமாக என்ன செய்ய முடியும் என்ற நோக்கில் நமது சிந்தனைக் குதிரைகளைத் தட்டி விடுவோம்
மழைக்காலம் வரவிருக்கிறது இந்தமுறை நாம் மரம்நடுதலை நமது இலக்காகக் கொண்டு செயல்படுவோம் மரம் நடுவதோடு மட்டுமே நிறுத்திக் கொள்ளாமல் அது வளர்ந்து பெரியதாகும் வரை அதைப் பராமரிக்கும் வழிவகைக்கு ஏற்பாடு செய்வோம்
என் உள்ளம்நிறைந்த நாட்டுமக்களே குறிப்பாக என் இளைய நண்பர்களே இப்போதெல்லாம் நீங்கள் ஜூன் மாதம் ஆம் தேதியை நன்றாகவே நினைவு வைத்திருக்கிறீர்கள் நீங்கள் மட்டுமல்ல நாம் மட்டுமல்ல உலகம் முழுவதும் ஜூன் ஆம் தேதியை நினைவில் இருத்திக் கொள்கிறது